Дзяржаўны Сакратар зьяўляецца галоўным супрацоўнікам Папы ў справе кіраваньня Паўсюднай Царквой, найвышэйшым прадстаўніком Апостальскай Сталіцы на міжнароднай арэне, а ў акрэсьленых умовах прадстаўляе асобу самога Рымскага Архірэя. Гэта будзе другі візіт Дзяржаўнага Сакратара Ватыкану ў Беларусь. У чэрвені 2008 году Беларусь наведаў тагачасны Дзяржаўны Сакратар кардынал Тарчызіё Бэртонэ. Беларускім грэка-каталікам той візіт асабліва запомніўся, бо тады кардынал Бэртонэ наведаў і асьвяціў будынак грэка-каталіцкага душпастырскага Цэнтру сьв. Язэпа ў Менску.